{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":16,"n_cols":6,"rows_kept":16,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Ključni elementi Poziva na dodjelu bespovratnih sredstava „Razvoj novih poduzetničkih inkubatora u Sisačko -moslavačkoj županiji“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KRISTINA ŠTIMAC","1Opće informacije,\nPokazatelji Poziva","Kod pokazatelja Broj usluga koje pruža poduzetnička potporna institucija predlažemo kod Izvora provjere navesti sljedeće:\nZavršno izvješće o provedbi projekta, Izvješća nakon provedbe projekta (INP) te odgovarajući dokazi o ostvarenoj vrijednosti pokazatelja kao što je katalog usluga ili ugovori o zakupu ili ugovori o suradnji, korištenju usluga centra, potpisna lista i program kako bi se ustanovilo sudjelovanje i trajanje (za organizirana događanja), izjava o trajanju sastanka s potpisom korisnika i poduzeća (za sastanke) i sl.","Prihvaćen","Prijedlog prihvaćen."]
[2,"KRISTINA ŠTIMAC","1Opće informacije,\nVrsta, iznos i intenzitet potpore","Ukoliko je nositelj projekta Sisačko-moslavačka županija ili Regionalni koordinator Sisačko-moslavačke županije može li se reći da je SIMORA d.o.o. Razvojna agencija Sisačko-moslavačke županije ovisan operater tj. moraju li se primijeniti pravila Zakona o javnoj nabavi?","Primljeno na znanje","Primjenjuju se pravila Zakona o javnoj nabavi i Zakona o koncesijama."]
[3,"KRISTINA ŠTIMAC","2Prihvatljivost prijavitelja i partnera i kriteriji isključenja,\nBroj projektnih prijedloga koje prijavitelj može podnijeti i najviši iznos bespovratnih sredstava koje se mogu dodijeliti prijavitelju/projektu u okviru Poziva","Pod točkom 1.5. naveden je iznos bespovratnih sredstava 31.176.470,58 eura, a pod točkom 2.2. \nu Tablici 3 navedeni su najviši iznosi bespovratnih sredstava u ukupnom iznosu 29.999.997,00 eura. Molimo pojasniti razliku.\nPredlažemo predvidjeti mogućnost naknadne realokacije sredstava između projekata obzirom na provedbu i vrijednosti koje će biti ostvarene kroz postupke javne nabave.\nMolimo promjenu naziva inkubatora, sukladno novim nazivima koje su im prijavitelji dodijelili te koje će koristiti u budućim aktivnostima\nUspostava Poduzetničkog inkubatora Sisak Smart Green (prije Sisak 1)\nUspostava Poduzetničkog inkubatora Sisak Smart Silver i Smart Glina (prije Sisak 2 i Glina)\nUspostava Poduzetničkog inkubatora Sisak Smart Gold (prije Sisak 3)","Nije prihvaćen","Prijedlog se odbija jer će se u okviru ovog Poziva državna potpora za ulaganje u poduzetničku infrastrukturu dodjeljivat će se na temelju članka 17. Programa potpora. Članak 17. Programa potpora u potpunosti prenosi u nacionalno pravo odredbe iz članka 56. Uredbe o općem skupnom izuzeću vezane za Potpore za ulaganje u lokalne infrastrukture. Iznos potpore ne smije premašiti pragove za Potpore za ulaganje u poduzetničku infrastrukturu sukladno članku 4. stavku 1. (cc) Uredbe o općem skupnom izuzeću, odnosno iste odredbe Programa potpora koje su prenesene iz Uredbe o općem skupnom izuzeću u Programu potpora:\n• 11 milijuna EUR ili ukupni troškovi koji premašuju 22 milijuna EUR za istu infrastrukturu.\nIznos i intenzitet potpore računa se metodom izračuna financijskog jaza koji je propisan u Obrascu 4. Financijski jaz.\n\nSukladno ovom komentaru, ukupno raspoloživ iznos bespovratnih sredstava za dodjelu u okviru ovoga Poziva  od 31.176.470,58 eura u točki 2.2. ovog Poziva ispravit će se  na iznos zbroja maksimalnih iznosa koji se mogu dodjeliti po projektnom prijedlogu od 29.999.999,97 EUR-a, odnosno zaokruženi iznos od 30.000.000,00 EUR."]
[4,"KRISTINA ŠTIMAC","UPUTE ZA PRIJAVITELJE,\n3Prihvatljivost projekta          ","Točka g) Projekt udovoljava minimalne kriterije u pogledu spremnosti projekta (pripremljenosti projektno-tehničke dokumentacije) kako slijedi:    \nPod prvom podtočkom navedeno je:\n· u slučaju građevina koje spadaju pod obuhvat Zakona o gradnji („Narodne novine“, broj 153/13, 20/17, 39/19, 125/19, 145/24) ishođena je/su pravomoćna građevinska dozvola/e \npredlažemo razmotriti opciju da projekt udovoljava minimalne kriterije ako ima predan zahtjev za ishođenje građevinske dozvole u sustav e-dozvole\n\nPod petom podtočkom navedeno je:\n· izrađena Studija izvedivosti, Program inkubacije i katalog usluga\nPredlažemo navesti Program inkubacije ili katalog usluga","Prihvaćen","Prihvaća se."]
[5,"KRISTINA ŠTIMAC","3Prihvatljivost projekta          ,\nPosebni uvjet prihvatljivosti projekta","Molimo uz navedeno dodati mogućnost da je nekretnina u vlasništvu druge osobe koja je temeljem ugovora o uporabi dana na korištenje prijavitelju/partneru.\nNekretnina je u vlasništvu RH te je dana na korištenje prijavitelju temeljem Ugovora o uporabi.\n\nMolimo pod točkom b) brisati dio „Ako postoji upisano pravo trećih osoba, plomba, zabilježba i predbilježba nad suvlasničkim udjelom drugih osoba, potrebno je dostaviti izjavu nositelja upisanog prava da navedeno pravo neće dovesti u pitanje realizaciju i trajnost projekta za razdoblje od 10 godina od završnog plaćanja korisniku.“\nNavedeni uvjet znatno usporava kompletiranje dokumentacije projektnog prijedloga, te nije od značaja na provedbu i trajnost projekta obzirom na zatvaranje financijske konstrukcije od strane prijavitelja i suvlasnika, te buduću funkcionalnost zgrade koja će biti neometana kako za prijavitelja tako za ostale suvlasnike.","Djelomično prihvaćen","Prihvaća se dodavanje i druge  valjane pravne osnove (ugovor o zakupu i sl.).\n\nNe prihvaća se brisanje pod točkom b) budući da se zahtjev mora zadovoljiti prije ugovaranja. Ako vlasništvo nije bez tereta, svakako se mora ishoditi potvrda da pravo trećih neće ugroziti realizaciju i trajnost projekta."]
[6,"KRISTINA ŠTIMAC","UPUTE ZA PRIJAVITELJE,\n4Prihvatljivost aktivnosti i troškova","Pod točkom 1. Aktivnosti  građenja nove i/ili rekonstrukcije postojeće građevine u svrhu uspostave poduzetničke infrastrukture, molimo dodati trošak arheološkog nadzora i trošak voditelja projekta gradnje. \nTakođer molimo pojašnjenje možemo li pod točkom Troškovi izrade projektno-tehničke dokumentacije prihvatljivima smatrati trošak izrade energetskog certifikata, izradu dokumentacije za prilagodbu učincima klimatskih promjena i jačanja otpornosti, izradu elaborata prava služnosti.\n\nPod točkom 3 Aktivnosti osnivanja i uspostave upravljačke organizacije inkubatora te razvoj usluga za korisnike\nMolimo dodati trošak pripreme programa osposobljavanja\n\nPod točkom 5. Promidžba i vidljivost projekta i poduzetničke infrastrukture molimo povećati maksimalan prihvatljivi iznos troška na 60.000,00 eura. Obzirom da će u sklopu jednog projektnog prijedloga biti uspostavljena dva poduzetnička inkubatora navedeni iznos od 20.000,00 eura nije dostatan. Planirane aktivnosti promidžbe uključuju emisije na radiju, najam LED ekrana, video materijal, meetup u svakom inkubatoru, izradu logotipa, web stranice i ost.  sukladno pravilima vidljivosti. Analizom tržišta utvrđene su cijene koje su znatno veće od navedenih 20.000,00 eura.","Prihvaćen","Prihvaća se dodavanje pod točkom 1. trošak arheološkog nadzora i trošak voditelja projekta gradnje. \nTroškovi izrade projektno-tehničke dokumentacije  uključuju trošak izrade energetskog certifikata, izradu dokumentacije za prilagodbu učincima klimatskih promjena i jačanja otpornosti, izradu elaborata prava služnosti. \n\nPrihvaća se dodavanje pod točkom 3.\n\nPrihvaća se komentar pod točkom 5., na način da se ukida ograničenje iznosa troška."]
[7,"KRISTINA ŠTIMAC","4Prihvatljivost aktivnosti i troškova,\nPrihvatljivost troškova u projektima rekonstrukcije infrastrukture s podijeljenim vlasništvom","Molimo koristiti izraz „zajedničkih dijelova“ umjesto „zajedničkih prostora“  sukladno propisima koji reguliraju navedeno područje.\nPod Postupak utvrđivanja prihvatljivih troškova treća podtočka  Specifikaciju troškova po etažama i zajedničkim prostorima uz jasno naznačene neprihvatljive troškove\nMolimo pojasniti odnosi li se izraz „po etažama“ po „posebnim dijelovima“","Prihvaćen","Prihvaća se prijedlog terminologije i dodatnih pojašnjenja: moraju biti razvidni dijelovi sa neprihvatljivim troškovima. Plan etaža jest plan posebnih dijelova. Potrebna je specifikacija troškova po posebnim dijelovima i zajedničkim dijelovima uz jasno naznačene neprihvatljive troškove."]
[8,"KRISTINA ŠTIMAC","7Podnošenje projektnog  prijedloga,\nRok za podnošenje projektnih prijedloga","Molimo u sustavu e-kohezija prije navedenog datuma 2. lipnja 2025. omogućiti unos pripreme projektnog prijedloga.","Primljeno na znanje","Unos projektne prijave moguć je od trenutka objave Poziva, ali podnošnjenje prijave planirano je od 2. lipnja."]
[9,"KRISTINA ŠTIMAC","7Podnošenje projektnog  prijedloga,\nIzgled, podnošenje projektnog prijedloga i sadržaj","Pod Program inkubacije i katalog usluga molimo opciju\nProgram inkubacije ili katalog usluga\n\nPod Projektna dokumentacija kojom se utvrđuje minimalna spremnost projekta\nmolimo razmotriti mogućnost da je predan zahtjev za ishođenje građevinske dozvole u sustav e-dozvole sukladno ranije komentiranom.\n\nMolimo predvidjeti mogućnost da je nekretnina dana na uporabu temeljem Ugovora o uporabi.\nZa dokaz BON2/SOL2 ukoliko je primjenjivo molimo specificirati razdoblje za koje se dostavlja, te odnosi li se i na partnera.","Prihvaćen","Prijedlozi se prihvaćaju.\n\nDokaz BON2/SOL2 koji se odnosi na prijavitelja i partnera,  ukoliko je primjenjivo, potrebno je dostaviti za dvije godine koje prethode godini predaje projektnog prijedloga."]
[10,"KRISTINA ŠTIMAC","8Postupak odabira projekata,\nOcjenjivanje kvalitete","Pod točkom 7 Povezanost s drugim projektima relevantnim za predmetni sektor\nMolimo pojasniti smatra li se da je projekt povezan s drugim projektima, ako nositelji planiraju buduće aktivnosti između inkubatora koji se prijavljuju kroz različite projektne prijedloge u okviru ovog poziva.","Primljeno na znanje","Da, tako je: razmatraju se i ti slučajevi te slučajevi povezanosti s drugim sličnim projektima ulaganja u poduzetničku infrastrukutru, posebice onih financiranih sredstvima EU."]
[11,"KRISTINA ŠTIMAC","8Postupak odabira projekata,\nOcjenjivanje kvalitete","Pod točkom 1.1.1. molimo dodati riječ „ili“ kako je navedeno\nSvaka pojedina nova usluga mora biti definirana programom upravljanja ili katalogom usluga ili planom inkubacije.\nMolimo pojašnjenje obzirom da poduzetnički inkubator još nije uspostavljen, smatraju li se sve usluge u katalogu novim uslugama. \n\nMolimo spajanje točaka 1.2.1. Planirani broj diverzificiranih MSP-ova kao krajnjih korisnika u razdoblju trajnosti projekta (do 5 godina nakon razdoblja provedbe projekta), 1.2.2. Planirani broj MSP-ova krajnjih korisnika infrastrukture koji će koristiti inovacije u poslovanju ili razvijati inovacije svog proizvoda/usluge u razdoblju trajnosti projekta (do 5 godina nakon završetka provedbe projekta) i 1.2.3. Planirani broj MSP-ova krajnjih korisnika infrastrukture koji su obuhvaćeni procesom digitalizacije i digitalne transformacije poslovanja u prvoj godini nakon završetka provedbe projekta.\nMolimo jasnije definirati šta se smatra pod pojmovima digitalizacije, inovacija i diverzifikacije.\nOvdje ukazujemo da je navedeno teško dokazivo.\n\nPod točkom 2.2. Program inkubacije krojen po mjeri (custom-made)\nObzirom da nisu poznati korisnici inkubatora ne može se napraviti Program inkubacije krojen po mjeri,\npredlažemo brisanje ove točke.","Prihvaćen","Prihvaća se prijedlog pod točkom 1.1.1. \nSve usluge u katalogu smatraju se novim uslugama kada je riječ o novoosnovanom inkubatoru. \n\nPrihvaća se spajanje točaka, odnosno podkriterija. \n\nPrihvaća se prijedlog za pojašnjenjem pojmova digitalizacije, inovacije i diverzifikacije."]
[12,"KRISTINA ŠTIMAC","UPUTE ZA PRIJAVITELJE,\n14Obvezna i popratna dokumentacija poziva ","Komentari dani ispred Razvojne agencije SIMORA","Primljeno na znanje","Primljeno na znanje."]
[13,"KRISTINA ŠTIMAC","UPUTE ZA PRIJAVITELJE,\n14Obvezna i popratna dokumentacija poziva ","U točki 1. Obvezna dokumentacija molimo izmijeniti podtočku prema sljedećem\nProgram inkubacije ili katalog usluga","Prihvaćen","Prijedlog se prihvaća."]